ՀՀ պետական բյուջեով «Պետական նշանակության ավտոճանապարհների հիմնանորոգում» և «Տրանսպորտային օբյեկտների հիմնանորոգում» ծրագրերի գնման մրցույթների արդյունքում առաջացել է շուրջ 1,3 միլիարդ դրամի տնտեսում: Առաջին հայացքից և՛ զարմանալի է, և՛ ուրախալի: Բայց հաշվի առնելով տարբեր տարիներին ժամանակ առ ժամանակ մամուլում շրջանառվող լուրերն այն մասին, որ ճանապարհների վերանորոգման ընթացքում գումարների մեծ մասը նպատակին չի ծառայում, ավելի շատ զարմանում ենք: Մնում է հուսալ, որ այդ գումարն իսկապես առաջացել է տնտեսումից, և այն ծրագիրը, որից այն ավելացել է, արվել է ամբողջությամբ, ոչ թե՝ կիսատ–պռատ: